b'\n_START_ARTICLE_\nRivanj (naselje)\n_START_SECTION_\nGeografija\n_START_PARAGRAPH_\nZaselek se razprostira v notranjosti otoka okoli cerkvice sv. Jelene na ravnici okoli 100 mnm pa vse do morske  obale na jugozahodni strani otoka, kjer le\xc5\xbei manj\xc5\xa1e pristani\xc5\xa1\xc4\x8de, ki ga varuje okoli 30 m dolg kolenast valobran, na koncu katerega stoji svetilnik. Ob valobranu lahko z notranje strani, ki je varna pred vsemi vetrovi pristajajo plovila z ugrezom do 2 m. Za valobranom sta \xc5\xa1e dva manj\xc5\xa1a pomola, pri katerih je morje prav tako globoko do 2 m. Na kolenastem pomolu je splavna dr\xc4\x8da. Na zunanji strani valobrana, ki pa je lahko izpostavljen jugu, pristaja redna ladijska linija._NEWLINE_Iz pomorske karte je razvidno, da svetilnik oddaja svetlobni signal: Z Bl 3s.\n_START_SECTION_\nZgodovina\n_START_PARAGRAPH_\nDana\xc5\xa1nje naselje je bilo ustanovljeno  v za\xc4\x8detku 16. stoletja, ko so se tu za\xc4\x8deli naseljevati pribe\xc5\xbeniki z otoka Ugljana. Velik del prebivalcev pa je v 19. in 20. stoletju emigriral predvsem v ZDA, po drugi svetovni vojni pa so se skoraj vsi preostali prebivalci oddsesili v Zadar.\n_START_SECTION_\nZanimivost\n_START_PARAGRAPH_\nPri popisu prebivalcev leta 1981 je bilo ugotovljeno, da imajo prebivalci otoka samo dva priimka: Fatovi\xc4\x87 in Raduli\xc4\x87.'